દિલ્હીમાં સુંવાળો સાથ મેળવવાના ભડભડિયા પૂરા ન થયા એટલે ત્રણેય જણ મૉરિશિયસની વાટ પકડે છે. ત્યાં આહ્ના (લીઝા હેડન)ના બંગલામાં થોડા દિવસ માટે ભાડે રહે છે. બિનધાસ્ત-બેધડક લીઝાના જીવનનાં ત્રણ જ લક્ષ્ય છે : વિચિત્ર પ્રકારનાં કપડાં ડિઝાઇન કરવાં, ફેસબુક પર ઢગલેબંધ લાઇક્સ-કમેન્ટ્સ મેળવવી અને પોતાના ડ્રીમ-મૅન અક્ષયકુમારને મળવું. ત્યાં ખબર પડે છે કે અક્ષયકુમાર ત્યાં જ શૂટિંગ કરવા આવ્યો છે એટલે આ ત્રણેય રસિક બુઢ્ઢાઓ વિચારે છે કે જો આ સોણી કુડીને અક્કી સાથે મેળવી આપીએ તો આપણો એ છોડી સાથે ગલીપચી કરવાનો મેળ પડી જાય. બસ, એમ વિચારીને ત્રણેય જણ કામદેવનું નામ લઈને અક્ષયકુમારની અને સરવાળે લીસી-લીસી લીઝાની પાછળ પડી જાય છે.